La secretària tècnica de la Comissió relaciona les reclamacions que han tingut entrada des del darrer Ple en què es va donar compte de l'activitat setmanal que havia estat el de 27 de desembre, i que són les reclamacions a les quals els corresponen els números des del 834/2019 de l'any passat fins a la 16/2020 d'aquest nou any.
Es dona compte al Ple de les actuacions realitzades de conformitat amb la valoració de les admissions que s'ha dut a terme.
Així mateix, la secretària tècnica informa que s'ha rebut una nova sol·licitud d'informació pública per part d'una persona reclamant i que de la recent sentència del Tribunal Superior de Justícia de Catalunya que resolt a favor de la competència de la GAIP en matèria de dret d'accés dels electes locals, la STJ Catalunya 1074/2019, de 18 de desembre de 2019, relativa al recurs contenciós administratiu 334/2016.
Es donen per llegides les actes de les sessions dels dies 19 de desembre de 2019 i 2 de gener de 2020, corresponents a les sessions quaranta-setena del Ple de 2019 i la segona d'aquest any 2020.
Proposta d'informe emès a l'empara de l'article 154.7 de la Llei de contractes del sector públic (LCSP), en relació amb l'omissió del preu en l'anunci de formalització d'un contracte del Consorci Sanitari de Terrassa
La senyora Elisabet Samarra presenta el contingut de la Proposta d'informe que s'emet a l'empara de la previsió de l'article 154.7 LCSP, funció que s'exerceix per primera vegada des que ha estat assignada als òrgans de control en matèria de transparència i dret d'accés.
La senyora Samarra assenyala que el Consorci Sanitari de Terrassa sol·licita l'informe preceptiu de la GAIP en relació amb l'omissió del preu del contracte de l'anunci de formalització d'un contracte, atès que ha estat qualificat de confidencial per l'empresa contractista per considerar que la seva difusió perjudicaria els interessos econòmics i comercials de l'empresa.
La senyora Samarra proposa que s'informi que no resulta justificada l'exclusió del preu de l'anunci de formalització del contracte entre el Consorci i l'empresa i que ha de revaldre el dret d'accés a la informació, de manera que s'ha de publicar íntegrament l'anunci segons preveu la normativa de contractació.
El senyor Josep Mir comparteix el contingut de la Proposta d'informe i formula únicament unes esmenes al seu text que la senyora Samarra introduirà a l'informe definitiu, juntament amb algunes esmenes de caràcter tècnic.
Proposta de resolució d'estimació de la Reclamació 647/2019
El senyor Josep Mir, ponent de la Proposta resolució d'estimació de la Reclamació 647/2019, interposada contra l'Ajuntament de Cabanabona i la Mancomunitat de Serveis del Mig Segre i en el marc de la qual es demana la data i durada de la concessió del servei d'abastament d'aigua, exposa que s'ha rebut nova informació avui mateix i que proposa que es retiri de l'ordre del dia per poder analitzar el seu contingut.
Proposta de resolució d'estimació de la Reclamació 696/2019
El senyor Josep Mir, ponent de la Proposta de resolució d'estimació de la Reclamació 696/2019, formulada contra l'Ajuntament d'Alcanar, i que té per objecte l'accés de regidors a informació del registre d'entrades i sortides, exposa quins son els diferents posicionaments que mantenen l'Ajuntament d'Alcanar i l'Autoritat Catalana de Protecció de Dades i la proposta de sentit estimatori que es formula des de la Comissió que ja s'ha pronunciat amb anterioritat sobre l'accés a informació del registre d'entrades i sortides de l'Ajuntament per part de regidors de l'oposició.
La senyora Elisabet Samarra formula esmenes, a fi d'emasitzar que el dret d'accés a informació necessària pel desenvolupament de les seves funcions, respecte les dades personals i tenint en compte el deure de confidencialitat, només es veu limitat quan es confronta amb el dret a la intimitat, que el ponent recollirà en el text definitiu.
Es considera oportú destacar aquesta resolució al web en la mesura que resumeix els criteris d'accés a la informació que conté el registre d'entrades i sortides de les administracions per part de càrrecs electes.
Proposta de resolució d'estimació parcial de la Reclamació 703/2019
El senyor Josep Mir, ponent de la Proposta de resolució d'estimació parcial de la Reclamació 703/2019, interposada contra el Consorci d'Educació de Barcelona i relativa a l'accés a informació sobre les nacionalitats i idiomes d'una escola, relaciona quina és la naturalesa de la informació demanada, les dades sobre les diferents llengües que es parlen en una escola de Barcelona i la finalitat esmentada per la persona reclamant que és l'organització d'unes jornades gastronòmiques.
El ponent exposa que es proposa estimar parcialment l'accés i declarar el dret d'accés a la informació de les nacionalitats presents a l'escola concreta a la qual fa referència la sol·licitud i en canvi, desestimar l'accés a informació sobre les llengües perquè el centre educatiu ja ha resolt amb anterioritat a la reclamació que no disposa d'aquesta informació i per tant, ha donat la resposta pertinent.
La senyora Elisabet Samarra proposa una esmena a la fonamentació de la Proposta de resolució que el ponent introduirà al text definitiu.
Proposta de resolució de finalització de la Reclamació 717/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 717/2019 per pèrdua d'objecte, formulada contra la Direcció General d'Atenció a la Infància i Adolescència del Departament de Treball, Afers Socials i Famílies de la Generlaitat de Catalunya i que té per objecte l'accés a informació relativa als reglaments de desplegament de la Llei de la infància i adolescència, relaciona les actuacions dutes a terme en el marc del procediment de reclamació del qual es desprèn que la persona reclamant ha obtingut la informació sol·licitada, de manera que correspon finalitzar per pèrdua sobrevinguda el procediment.
Proposta de resolució de desestimació de la Reclamació 728/2019
La senyora Elisabet Samarra, ponent de la Proposta de resolució de desestimació de la Reclamació 728/2019, interposada pel Grup Municipal del Partit Popular contra l'Ajuntament de Badalona, en el marc de la qual es reclama informació sobre la despesa de publicitat institucional de l'empresa municipal Ens de Gestió Urbanística SA, exposa que correspon desestimar la reclamació atès que l'Ajuntament va donar resposta a la sol·licitud d'informació i en el marc del procediment de reclamació no ha queat acreditat que aquella informació fos errònia o parcial.
El senyor Josep Mir formula unes esmenes al text de la Proposta que la ponent introduirà al text definitiu.
Proposta de resolució de desestimació de la Reclamació 754/2019
El senyor Josep Mir, ponent de la Proposta de resolució de desestimació de la Reclamació 754/2019, formulada contra l'Empresa de Serveis i Promocions d'Iniciatives Municipals (ESPIMSA) i l'Ajuntament de Tarragona i que té per objecte l'accés a informació sobre els motius de la no urbanització de dues parcel·les, exposa que es comparteix el posicionament expressat per l'Ajuntament que inadmet la sol·licitud d'informació de la que deriva aquesta reclamació per entendre que concrorre la causa d'inadmissió perquè es formula una consulta jurídica o una petició d'assessorament que no és objecte d'empara pel dret d'accés a la informació pública.
Per concurrència de la mateixa causa d'inadmissió correspon desestimar Proposta de resolució de desestimació de la Reclamació 758/2019, que és objecte del punt dotzè de l'ordre del dia que formula consultes sobre les potestats municipals per autoritzar terrasses de bar i cobrar taxes.
La senyora Elisabet Samarra formula esmenes a aquesta darrera esmena que el ponent introduirà a la resolució definitiva.
Proposta de resolució d'estimació de la Reclamació 755/2019
El senyor Josep Mir, ponent de la Proposta de resolució d'estimació de la Reclamació 755/2019, formulada contra ESPIMSA i l'Ajuntament de Tarragona, i que té per objecte l'accés a documentació relativa a la cessió dels vials d'una parcel·la, exposa que l'Ajuntament al·lega en aquest cas, com en els dos supòsits anteriors, que hi concorre la causa d'inadmissió per ser una sol·licitud d'informació consistent en una consulta jurídica o una petició d'informe prevista a l'article 29.2 LTAIPBG.
Tanmateix en aquest supòsit el ponent no aprecia que concorri aquesta causa d'inadmissió i considera que s'ha d'atendre la sol·licitud d'informació pública, de manera que correspon estimar el dret de la persona reclamant.
Talment esdevé amb la Reclamació 756/2019, que correspon al punt següent del present ordre del dia, el punt desè, i que té per objecte l'obtenció d'informació sobre la declaració de domini públic dels vials d'una parcel·la, en què el ponent valora que correspon estimar el dret d'accés a la informació demanada.
Proposta de resolució d'estimació de la Reclamació 756/2019
És objecte d'anàlisi al punt novè de l'ordre del dia.
Proposta de resolució de finalització de la Reclamació 757/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 757/2019 per pèrdua d'objecte, formulada per la mateixa persona reclamant que els expedients analitzat en els punts anteriors, contra l'empresa municipal ESPIMSA i l'Ajuntament de Tarragona, i que té per objecte accés a informació relativa a la licència d'activitat del Mercat ambulant de Bonavista, relaciona les principals actuacions dutes a terme en el marc del procediment i que permeten finalitzar-lo per pèrdua sobrevinguda del seu objecte, atès que ha estat facilitada durant la tramitació.
El ponent exposa que la Reclamació 784/2019 s'ha tramitat també de forma paral·lela i també ha quedat acreditat en el procediment que la persona reclamant ha rebut resposta a la informació que demanava, en aquest cas sobre el projecte tècnic per a l'avaluació ambiental del Mercat, atès que l'Ajuntament li ha confirmat que aquesta activitat municipal no està subjecta a llicència ambiental.
Proposta de resolució de desestimació de la Reclamació 758/2019
És objecte d'anàlisi al punt vuitè de l'ordre del dia.
Proposta de resolució d'estimació parcial i de desestimació parcial de la Reclamació 781/2019
El senyor Josep Mir, ponent de la Proposta d'estimació parcial de la Reclamació 781/2019, formulada també contra ESPIMSA i l'Ajuntament de Tarragona, en el marc de la qual es reclama informació relativa a les dades i consultes sobre l'aparcament d'ESPIMSA, descriu la informació sol·licitada i assenyala que correspon estimar parcialment la reclamació perquè l'Ajuntament ha acreditat que dos punts de la sol·licitud d'informació van ser pertinentment inadmesos i en canvi, els dos altres apartats de la sol·licitud han de ser estimats a fi de reconèixer el dret de la persona reclamant a accedir-hi atès que només es demana la confirmació d'una activitat administrativa i si aquesta disposa de l'autorització municipal que correspongui.
Es considera oportú destacar aquesta resolució al web de la Comissió a fi que precisa en detall diferents exemples de concurrència de la causa d'inamdissió per sol·licituds d'informació que són consultes o peticions d'informes o dictàmens.
Proposta de resolució de finalització de la Reclamació 784/2019 per pèrdua d'objecte
És objecte d'anàlisi en el punt onzè de l'ordre del dia.
Proposta de resolució de finalització de la Reclamació 789/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 789/2019 per pèrdua d'objecte, formulada contra l'Ajuntament de Collbató i relativa a l'accés a informació sobre els justificants de les subvencions rebudes pel Centre d'Esports de Collbató des de l'any 2016 fins l'actualitat, relaciona les actuacions dutes a terme i que permeten cloure el procediment per pèrdua sobrevinguda del seu objecte, atès que l'Ajuntament ha estimat el dret d'accés de la persona reclamant de forma extemporània.
Es proposa la introducció d'una esmena tècnica que la ponent introduirà al text definitiu de la resolució.
Proposta de resolució de finalització de la Reclamació 790/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 790/2019 per pèrdua d'objecte, interposada contra Servei Català del Trànsit i el Departament d'Interior de la Generalitat de Catalunya, en el marc de la qual es reclama informació sobre el certificat de calibratge d'un cinemòmetre, relaciona la tramitació que s'ha dut a terme d'aquesta reclamació en el si de la Comissió i que permet finalitzar el procediment per pèrdua sobrevinguda perquè li han lliurat la informació que li mancava a la persona reclamant, de manera que s'ha esvaït la controvèrsia plantejada.
Proposta de resolució de finalització de la Reclamació 798/2019 per pèrdua d'objecte
La senyora Elisabet Samarra, ponent de la Proposta de resolució de finalització de la Reclamació 798/2019 per pèrdua d'objecte, formulada contra l'Ajuntament d'Alamús, i que té per objecte l'accés a diversa informació urbanística i judicial, relaciona els diferents tràmits que s'han dut a terme des de la Comissió i que han permès que li fos facilitada la informació que es reclamava a la persona reclamant i per tant que pugui finalitzar per pèrdua sobrevinguda del seu objecte.
Proposta de resolució de finalització de la Reclamació 803/2019 per desistiment
La senyora Elisabet Samarra, ponent de la Proposta de resolució de finalització de la Reclamació 803/2019 per desistiment, interposada contra la Diputació de Barcelona, en el marc de la qual es reclama informació relativa a condicions del contracte i criteris utilitzats per a la selecció d'una treballadora, informa que correspon finalitzar per desistiment presumpte de la persona reclamant, atès que no ha esmenat la documentació presentada i necessària per a la tramitació de la reclamació.
Es proposen esmenes al text de la Proposta a fi de precisar els requisits previstos normativament per tramitar una reclamació davant la GAIP que la ponent introduirà a la resolució definitiva.
Proposta resolució de finalització de la Reclamació 807/2019 per pèrdua d'objecte
La senyora Elisabet Samarra, ponent de la Proposta de finalització de la Reclamació 807/2019 per pèrdua d'objecte, formulada contra el Consell Comarcal de l'Alt Empordà i relativa a l'accés a informació sobre l'acollida d'animals de companyia abandonats o perduts procedents del municipi de Viladamat i la gestió de les colònies d'aquest municipi dutes a terme pel Consell Comarcal de l'Alt Empordà relaciona les actuacions dutes a terme i exposa que el Consell Comarcal ha donat resposta a la Fundació per a l'Assessorament i Acció en Defensa dels Animals, FAADA, entitat reclamant i que per tant, correspon finalitzar el procediment per pèrdua sobrevinguda del seu objecte.
Proposta de resolució de desestimació i pèrdua parcial de la Reclamació 816/2019
El senyor Josep Mir, ponent de la Proposta de resolució de desestimació i pèrdua parcial de la Reclamació 816/2019, interposada contra ESPIMSA i l'Ajuntament de Tarragona, i que té per objecte l'accés a informació sobre si el Mercat ambulant de Bonavista és una activitat regular o no, exposa que correspon desestimar parcialment una part de l'objecte de la reclamació, atès que l'Ajuntament havia inadmès de forma justificada aquesta part de la sol·licitud i resoldre per pèrdua parcial la resta, un cop l'Ajuntament ha informat a la persona reclamant que l'activitat del Mercat no està subjecte a informe municipal ni a autorització municipal i així dona resposta a la seva sol·licitud d'accés a l'informe i llicència corresponent.
Proposta de resolució d'inadmissió de la Reclamació 838/2019
El senyor Josep Mir, ponent de la Proposta de resolució d'inadmissió de la Reclamació 838/2019, formulada contra ESPIMSA i l'Ajuntament de Tarragona, en el marc de la qual es reclama l'aplicació del Pla d'Autoprotecció del Mercat ambulant de Bonavista, assenyala que correspon inadmetre per prematura la reclamació, atès que no s'ha exhaurit el termini per resoldre de què disposa l'Ajuntament i que addicionalment es proposa precisar que l'objecte d'aquesta reclamació no seria una petició susceptible d'empara en exercici del dret d'accés a la informació pública i per tant, podria ser també inadmesa per manca d'objecte.
Proposta de resolució d'inadmissió de la Reclamació 840/2019
El senyora Elisabet Samarra, ponent de la Proposta de resolució d'inadmissió de la Reclamació 840/2019, formulada contra l'Ajuntament de Creixell, i que té per objecte l'accés a informació sobre les subvencions a l'escola Les Eres de Creixell i factures aportades a l'Ajuntament, entre l'1 de setembre de 2015 i el 29 de novembre de 2019 i de la que és objecte del següent punt de l'ordre del dia, plantejada entre les mateixes parts i relativa a l'accés a informació sobre el responsable del manteniment i neteja d'una rotonda, exposa que correspon inadmetre per prematures ambdues reclamacions, atès que no ha transcorregut el termini per a la resolució de les sol·licituds per part de l'Ajuntament.
Es formules algunes esmenes tècniques als textos de les propostes que la ponent introduirà a la resolució definitiva.
Proposta de resolució d'inadmissió de la Reclamació 842/2019
És objecte d'anàlisi en el punt vint-i-dosè de l'ordre del dia.
Proposta de resolució de finalització de la Reclamació 4/2020 per desistiment
La senyora Elisabet Samarra, ponent de la Proposta de resolució de finalització de la Reclamació 4/2020 per desistiment, formulada contra l'Ajuntament de l'Aldea i relativa a l'accés a informació sobre uns informes i un contracte de compravenda, exposa que correspon finalitzar per desistiment atès que la persona reclamant així ho ha expressat a la Comissió, un cop li ha estat facilitada la informació que demanava per part de l'Ajuntament de l'Aldea.
Es proposen esmenes tècniques a la Proposta que la ponent introduirà a la resolució definitiva.